রোজ রোজ রান্না নিয়ে কটাক্ষ! সঙ্গে গায়ের রং কালো বলে নিয়মিত গঞ্জনা! অনেক দিন ধরেই প্রতিশোধের মতলব আঁটছিলেন তিনি। কিন্তু, শেষ পর্যন্ত সেই প্রতিশোধ নিতে গিয়ে যে ভয়ঙ্কর কাণ্ড ঘটিয়ে ফেললেন গৃহবধূ, তাতে শিউরে উঠেছেন এলাকাবাসী। অনুষ্ঠান বাড়িতে ডালে বিষ মিশিয়ে দেওয়ায় মৃত্যু হল তিন শিশু-সহ পাঁচ জনের। অসুস্থ আরও প্রায় ৮০ জন। অনেকেই বলছেন, লাঞ্ছনা-গঞ্জনার ‘প্রতিশোধে’ কার্যত গণহত্যার চেষ্টা করেছে ওই গৃহবধূ।